Фэст сабраў нязвыкла вялікую колькасць вернікаў. Напачатку яны сабраліся на Святой Імшы, якую правёў запрошаны з Наваполацка госць — ксёндз Аляксандр Чайкоўскі. Пачалася ўрачыстасць з асвячэння фігуры апостала Якуба Старэйшага, усталяванага напярэдадні ля касцёла св. Юды Тадэвуша. Прадоўжылася — у глыбокіх філасофскіх развагах ксяндза Аляксандра пра пакутніцкую смерць Св. Андрэя Баболі.